Liisa Nevalainen

**Anna-Liisa Häyrinen** (ent. **Högdahl**, o.s. **Nevalainen**; ) oli suomalainen näyttelijä ja salapoliisikirjailija.

## Perhetausta

Liisa Nevalaisen nuorempi veli oli palkittu elokuvaaja Esko Nevalainen.

## Ura

Nevalaisen ensimmäinen teatterikiinnitys oli Helsingin Kansanteatteriin vuonna 1936, jossa hän työskenteli kymmenen vuotta. Myöhemmin hän näytteli myös Tampereen Työväen Teatterissa sekä Kotkan ja Lahden kaupunginteatterissa. 1950-luvun loppupuolella Nevalainen työskenteli Intimiteatterissa kaksi vuotta. Pitkän teatteriuran lisäksi hän esiintyi 26&nbsp;elokuvassa vuosina 1934−1962, enimmäkseen pikkuosissa. Nevalaisen ensimmäinen merkittävä filmirooli oli vuoden 1945 elokuvassa *[[Vastamyrkky (elokuva)|Vastamyrkky]]*. Elokuvassa *[[Skandaali tyttökoulussa]]* (1960) hänellä oli pääosa tyttökoulun johtajattarena. Nevalaisella oli myös naispääosa *[[Punainen viiva (elokuva)|Punaisessa viivassa]]* (1959). Hän teki ehkä tunnetuimman roolinsa elokuvassa *[[Pojat (elokuva)|Pojat]]* (1962), jossa hän näytteli Jaken äitiä.

Nevalainen siirtyi 1960-luvun puolivälissä televisioon, missä hän alkoi näytellä ja kirjoittaa jaksoja miehensä luotsaamaan *[[Hanski]]*-sarjaan. Hän esiintyi myös suositussa televisiosarjassa *[[Me Tammelat]]*, jossa hän näytteli äiti Tammelaa. Nevalainen myös ohjasi sarjaa yhdessä Eine Laineen kanssa. Lisäksi hän kirjoitti useita televisionäytelmiä.

Näyttelijänuransa jälkeen Nevalainen alkoi kirjoittaa rikosromaaneja. Häneltä ilmestyi yhteensä kahdeksan dekkaria, joissa kerrotaan rikoskomisario Antti Karpalon tutkimuksista. Viimeinen dekkari ilmestyi vuosi ennen Nevalaisen kuolemaa.

## Yksityiselämä

Vuodesta 1939 kuolemaansa asti Nevalainen oli naimisissa näyttelijä Hannes Häyrisen kanssa. Heillä oli kaksi lasta, Marjukka ja Jukka.

Nevalainen kuoli keuhkoveritulppaan 71-vuotiaana. Nevalainen on haudattu Hietaniemen hautausmaalle.

## Bibliografia

* *Prinsessa Ruusunen* (1975)
* *Ruusunpunaiset silmälasit* (1977)
* *Punainen hattu* (1979)
* *Kultainen riikinkukko* (1981)
* *Musta sinfonia* (1981)
* *Paratiisilintu* (1983)
* *Everstin talo* (1985)
* *Viimeinen rooli* (1986)

## Filmografia

* *[[Meidän poikamme ilmassa – me maassa]]* (1934)
* *[[Syntipukki (vuoden 1935 elokuva)|Syntipukki]]* (1935)
* *[[Vaimoke]]* (1936)
* *[[VMV 6]]* (1936)
* *[[Laivan kannella (vuoden 1938 elokuva)|Laivan kannella]]* (1938)
* *[[Jääkärin morsian (vuoden 1938 elokuva)|Jääkärin morsian]]* (1938)
* *[[Herra Lahtinen lähtee lipettiin]]* (1939)
* *[[Hätävara]]* (1939)
* *[[Anu ja Mikko (vuoden 1940 elokuva)|Anu ja Mikko]]* (1940)
* *[[Poikani pääkonsuli]]* (1940)
* *[[Puck (elokuva)|Puck]]* (1942)
* *[[Valkoiset ruusut]]* (1943)
* *[[Katariina ja Munkkiniemen kreivi]]* (1943)
* *[[Vastamyrkky (elokuva)|Vastamyrkky]]* (1945)
* *[[Tuhottu nuoruus]]* (1947)
* *[[Paksunahka]]* (1958)
* *[[Iskelmäketju]]* (1959)
* *[[Punainen viiva (elokuva)|Punainen viiva]]* (1959)
* *[[Isaskar Keturin ihmeelliset seikkailut]]* (1960)
* *[[Justus järjestää kaiken]]* (1960)
* *[[Skandaali tyttökoulussa]]* (1960)
* *[[Nina ja Erik]]* (1960)
* *[[Tyttö ja hattu]]* (1961)
* *[[Älä nuolase...]]* (1962)
* *[[Pojat (elokuva)|Pojat]]* (1962)
* *[[Hän varasti elämän]]* (1962)
* *[[Me Tammelat]]* (1961–1969, tv-sarja)
* *[[Hanski]]* (1966–1973, tv-sarja)

## Lähteet

## Aiheesta muualla

* 
*